नई दिल्ली। टेस्ट सीरीज,वनडे सीरीज में मैदान मारने के बाद अब टीम इंडिया की नजर टी20 सीरीज पर कब्जा जमाने की होगी। भारत ने टेस्ट और वनडे सीरीज जितनी आसानी से फतह की, उतनी आसानी से टी20 सीरीज में जीत शायद ही मिले। भारत और वेस्टइंडीज के बीच टी20 सीरीज का आगाज रविवार से हो रहा है। दोनों टीमों के बीच पहले भी कई बार इस प्रारूप में भिड़ंत हो चुकी है और कैरेबियाई टीम ने भारत को चुनौती देने में कोई कसर नहीं छोड़ी है। मेहमान टीम में कई खिलाड़ी ऐसे होंगे जो हर साल इंडियन प्रीमियर लीग (आईपीएल) में जलवा बिखेरने भारत आते हैं, तो उनके लिए यहां की पिचें और हालात कोई नहीं चीज नहीं होगी।